
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 41 
                                                            din 28 februarie 2025
privind preluarea de către Municipiul Sighișoara a unor spații din imobilul

 situat în Sighișoara, str. Turnului nr. 1

     
        Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 7.203/26.02.2025 și la Consiliul Local Sighișoara cu nr. 7.569/27.02.2025, de referatul de aprobare, înregistrat cu nr. 7.204/26.02.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

     
Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică;

Având în vedere adresa cu nr. 5.576/VII/6/12.02.2025, prin care Municipiul Sighișoara solicită Școlii Gimnaziale „Miron Neagu” Sighișoara preluarea unei suprafețe de 255,30 mp. din imobilul situat în Sighișoara, str. Turnului nr. 1, respectiv: spațiul sălii multifuncționale (168,90 mp.), spațiul de depozitare (54,30 mp.), foaierul (15,20 mp.), garderoba (3,70 mp.) și grupurile sanitare pentru femei și bărbați (13,00 mp.), în vederea utilizării acestora în scopuri publice, comunitare și culturale;

Având în vedere adresa cu nr. 469/19.02.2025, prin care Școala Gimnazială „Miron Neagu” Sighișoara își exprimă acordul pentru predarea suprafeței de 255,30 mp. din imobilul situat în Sighișoara, str. Turnului nr. 1;

Având în vedere Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Ținând cont de prevederile art. 858 - 870 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile art. 108 și ale art. 362 alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef  – Compartimentul Administrarea Domeniului Public și Privat, înregistrat cu nr. 7.205/26.02.2025, prin care se propune preluarea de către Municipiul Sighișoara a unor spații din imobilul situat în Sighișoara, str. Turnului nr. 1;
            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                    H O T Ă R Ă Ş T E:

 Art. 1. Se aprobă preluarea de către Municipiul Sighișoara a unor spații în suprafață de 255,30 mp. din imobilul situat în Sighișoara, str. Turnului nr. 1, înscris în C.F. 58903, cu nr. cadastral 58903-C1 (imobil nr. I), reprezentând spațiul sălii multifuncționale (168,90 mp.), spațiul de depozitare (54,30 mp.), foaierul (15,20 mp.), garderoba (3,70 mp.) și grupurile sanitare pentru femei și bărbați (13,00 mp.), în vederea utilizării acestora de către Municipiul Sighișoara, în scopuri publice, comunitare și culturale, conform anexei, care face integrantă din prezenta hotărâre.



Art. 2. Date fiind prevederile articolului precedent, obiectul protocolului nr. 31.205/03.11.2021, ce constituie Anexa nr. 2 la Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică, se va actualiza în mod corespunzător, bunurile prevăzute în anexa la prezenta hotărâre nemaifăcând obiectul acestui protocol.

Art. 3. Predarea spațiilor care fac obiectul prezentei de către Școala Gimnazială ”Miron Neagu” și preluarea acestora de către Municipiul Sighișoara se va face cu data adoptării prezentei, pe baza unui proces - verbal de predare - primire.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Compartimentul Administrarea Domeniului Public și Privat – Direcția Arhitect Șef din cadrul Municipiului Sighișoara și Școala Gimnazială ”Miron Neagu”. 

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Juridic;

  1 ex. Compartimentul Turism – Serviciul Relații Publice, Comunicare, Protocol și Administrativ;

  2 ex. Școala Gimnazială „Miron Neagu” Sighișoara.

14 ex. 

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 41/28.02.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


